ಹಂಟಿಂಗ್‌ಟನ್ಸ್ ರೋಗ, ಅದರಲ್ಲೂ ರೋಗದ ಮೇಲಿನ ಅನುವಂಶಿಕತೆಯ ಪರೀಕ್ಷೆಗಳ ಬಳಕೆ ಕೆಲವೊಂದು ನೈತಿಕ ವಿಷಯಗಳು ಉದ್ಭವಿಸುವಂತೆ ಮಾಡಿತು. ಇವುಗಳಲ್ಲಿ ಅನುವಂಶಿಕ ಪರೀಕ್ಷೆಗೆ ಒಳಪಡುವ ವ್ಯಕ್ತಿಯು ಆ ಪರೀಕ್ಷೆಗೆ ಅರ್ಹತೆ ಪಡೆಯಲು ಆತ ಎಷ್ಟರ ಮಟ್ಟಿಗೆ ಪ್ರೌಢತೆಯುಳ್ಳವನು, ಪರೀಕ್ಷೆಯ ಫಲಿತಾಂಶದ ಗೋಪ್ಯತೆ, ಈ ಫಲಿತಾಂಶಗಳನ್ನು ಕಂಪನಿಯು ಉದ್ಯೋಗಕ್ಕೆ ಸಂಬಂಧಿಸಿದ, ಜೀವವಿಮೆ, ಹಾಗೂ ಇನ್ನಿತರ ಹಣಕಾಸಿನ ವಿಷಯವಗಳಿಗೆ ಬಳಸುವ ನಿರ್ಧಾರಗಳನ್ನು ತೆಗೆದುಕೊಳ್ಳಬಹುದೆ ಇತ್ಯಾದಿ ಅಂಶಗಳು ಒಳಗೊಂಡಿವೆ. ೧೯೧೦ರಲ್ಲಿ ಚಾರ್ಲ್ಸ್ ಡವನ್‌ಪೋರ್ಟ್ ಹಂಟಿಂಗ್‌ಟನ್ಸ್ ರೋಗವೂ ಸೇರಿದಂತೆ ಕೆಲವು ರೋಗಗ್ರಸ್ಥರಿಗೆ ಕಡ್ಡಾಯವಾದ ಸಂತಾನಹರಣ ಚಿಕಿತ್ಸೆ ನಡೆಸುವುದು ಹಾಗೂ ಅವರ ವಲಸೆ ಪ್ರವೃತ್ತಿಯನ್ನು ತಡೆಯುವ ಪ್ರಕ್ರಿಯೆಯನ್ನು ಸೂಚಿಸಿದಾಗ ಜನಾಂಗ ಶಾಸ್ತ್ರದ ಚಳುವಳಿಯ ಭಾಗವಾಗಿ ಅಲ್ಲೊಂದು ವಾಗ್ಯುದ್ಧವೇ ಸಂಭವಿಸಿತು. ಭ್ರೂಣಗಳ ಬಳಕೆಯಿಂದ ಪ್ರನಾಳ ಶಿಶು ವಿಧಾನದ ಪುನರುತ್ಪಾದನೆಯೂ ಇದೇ ರೀತಿಯ ವಿರೋಧವನ್ನೆದುರಿಸಿತು. ಪ್ರಯೋಗಕ್ಕೆ ಪ್ರಾಣಿಗಳನ್ನು, ಭ್ರೂಣಗಳ ಕೋಶಗಳನ್ನು ಬಳಸುತ್ತಿರುವುದರಿಂದ ಹಂಟಿಂಗ್‌ಟನ್ಸ್ ರೋಗದ ಕೆಲವು ಸಂಶೋಧನೆಗಳೂ ನೈತಿಕವಾಗಿ ಖಂಡಿಸಲ್ಪಟ್ಟಿತು. 

ಹಂಟಿಂಗ್‌ಟನ್ಸ್ ರೋಗ ನಿರ್ಣಯದ ನಿಖರವಾದ ಪರೀಕ್ಷೆಗಳ ಬೆಳವಣಿಗಗಳು ಒಬ್ಬ ವ್ಯಕ್ತಿಯ ಫಲಿತಾಂಶವನ್ನು ಪಡೆಯುವಲ್ಲಿ ಸಾಮಾಜಿಕ, ನೈತಿಕ ಹಾಗೂ ಕಾನೂನು ವಿಷಯಗಳನ್ನು ಗಮನಿಸಬೇಕಾಗುತ್ತದೆ. 
ವ್ಯಕ್ತಿಯು ತನ್ನ ಪರೀಕ್ಷೆಯ ಫಲಿತಾಂಶವನ್ನು ಪಡೆಯುವಲ್ಲಿ ಯಾವಾಗ, ಹೇಗೆ ಮತ್ತು ಯಾರಿಗೆ ಇದರ ಲಭ್ಯತೆ ದೊರಕಿಸಿಕೊಡಬಹುದು ಎಂಬುದರ ಬಗ್ಗೆ ಹಲವು ಮಾರ್ಗದರ್ಶನ, ಸೂಚನೆಗಳು ಮತ್ತು ಪರೀಕ್ಷಾ ವಿಧಾನಗಳು ದಕ್ಷ, ಕ್ರಮಬದ್ಧ ವಿಧಾನಗಳನ್ನು ಪಾಲಿಸುತ್ತಿವೆ. ಓರ್ವ ವ್ಯಕ್ತಿಯನ್ನು ಪರಿಶೀಲಿಸಬೇಕಾದರೆ ಆತನ ಮೇಲೆ ಅನುವಂಶಿಕ ಪರೀಕ್ಷೆ ನಡೆಸಬೇಕೇ ಬೇಡವೇ ಎಂಬ ಪ್ರಶ್ನೆ ಉದ್ಯೋಗ, ಜೀವ ವಿಮೆ ಇತ್ಯಾದಿ ವ್ಯವಹಾರ ಹಾಗೂ ಹಣಕಾಸಿಗೆ ಸಂಬಂಧಪಟ್ಟ ಸಂಸ್ಥೆಗಳನ್ನು ಬಾಧಿಸುತ್ತವೆ. ಯುಎಸ್‌ನ ಹಲವು ಜೀವವಿಮಾ ಕಂಪನಿಗಳು ವಿಮಾ ಫಾಲಿಸಿ ಬರೆಯುವಾಗ ಈ ಬಗೆಗಿನ ಮಾಹಿತಿಯನ್ನು ತಮ್ಮ ಫಾಲಿಸಿಯಲ್ಲಿ ೨೦೧೪ರವರೆಗೆ ಬಳಸುವುದಿಲ್ಲ ಎಂಬ ನಿರ್ಧಾರಕ್ಕೆ ಬಂದಿವೆ. ಇತರ ಚಿಕಿತ್ಸೆ ನೀಡಲು ಸಾಧ್ಯವಿಲ್ಲದೇ ಇರುವ ಅನುವಂಶಿಕ ಸ್ಥಿತಿಗಳಲ್ಲಿ ಒಂದು ಮಗು ಅಥವಾ ಒಬ್ಬ ತರುಣನ ಮೇಲೆ ರೋಗಚಿಹ್ನೆಗಳು ಮೂಡುವ ಮುನ್ನ ಇಂತಹ ಪರೀಕ್ಷೆಗಳನ್ನು ಮಾಡುವುದು ವೈದ್ಯಕೀಯ ದೃಷ್ಟಿಯಿಂದ ಯಾವುದೇ ಪ್ರಯೋಜನವಿಲ್ಲದುದರಿಂದ ಅದು ಪ್ರಶ್ನಾತ್ಮಕವಾಗಿದೆ. ತಮ್ಮ ಮಕ್ಕಳ ಪರವಾಗಿ ಹೆತ್ತವರು ನಿರ್ಧಾರ ತೆಗೆದುಕೊಳ್ಳುವವರಾದರೂ, ಒಬ್ಬ ಪ್ರೌಢ ವ್ಯಕ್ತಿಯ ಮೇಲೆ ಅನುವಂಶಿಕ ಪರೀಕ್ಷೆಗಳನ್ನು ಮಾಡಬಹುದು ಎಂಬುದರ ಬಗ್ಗೆ ಎಲ್ಲರಿಗೂ ಒಮ್ಮತದ ಅಭಿಪ್ರಾಯವಿದೆ. ಪರಿಣಾಮಕಾರಿ ಚಿಕಿತ್ಸೆ ಅಲಭ್ಯವಾದಲ್ಲಿ, ಆತ ಪ್ರೌಢನಾದರೂ ಸಹ ಹೆಚ್ಚಿನ ಸಂದರ್ಭದಲ್ಲಿ ಈ ಪರೀಕ್ಷೆಗಳನ್ನು ನಡೆಸುವುದು ಅನೈತಿಕ ಎಂದು ಪರಿಗಣಿಸಲ್ಪಟ್ಟಿದೆ.

ಜನನಪೂರ್ವದ ಅನುವಂಶಿಕ ಪರೀಕ್ಷೆ ಅಥವಾ ಗರ್ಭ ನಿಲ್ಲುವ ಮುನ್ನ ಹುಟ್ಟಲಿರುವ ಮಗು ಈ ಕಾಯಿಲೆಯನ್ನು ಹೊಂದಿಲ್ಲ ಎಂದು ದೃಢಪಡಿಸಲು ನಡೆಸುವ ಅನುವಂಶಿಕ ಪರೀಕ್ಷೆಯೂ ನೈತಿಕ ವಿಷಯಗಳಿಗೆ ಸಂಬಂಧಪಟ್ಟದ್ದಾಗಿದೆ. ಉದಾಹರಣೆಗೆ, ಜನನಪೂರ್ವ ಪರೀಕ್ಷೆಗಳು ಕಾನೂನುಬಾಹಿರ ಗರ್ಭಪಾತ ಮಾಡಿಸುವುದನ್ನು ಪ್ರೇರೇಪಿಸುತ್ತವೆ. ಗರ್ಭ ನಿಲ್ಲುವ ಮುನ್ನ ಹಂಟಿಂಗ್‌ಟನ್ಸ್ ರೋಗದ ಪತ್ತೆಗೆ ಪ್ರನಾಳಶಿಶುಗರ್ಭಧಾರಣೆಗೆ ಬಳಸಲ್ಪಡುವ ಭ್ರೂಣಗಳ ಎರಡರಷ್ಟು ಭ್ರೂಣಗಳು ಉಪಯೋಗಿಸಲ್ಪಡುತ್ತದೆ ಹಾಗೂ ಇವುಗಳಲ್ಲಿ ಅರ್ಧದಷ್ಟು ಧನಾತ್ಮಕ ಫಲಿತಾಂಶವನ್ನೇ ಕೊಡುತ್ತವೆ. ತೀವ್ರಸ್ವರೂಪದ ಕಾಯಿಲೆಯಿದ್ದ ಸಂದರ್ಭದಲ್ಲಿ ಹೆತ್ತವರು ತಮ್ಮ ಪರೀಕ್ಷೆಗೆ ಒಪ್ಪಿಕೊಳ್ಳದಂತಹ ಕೆಲವೊಂದು ಕ್ಲಿಷ್ಟ ಪರಿಸ್ಥಿತಿ ಒದಗಿಬರಬಹುದು, ಇಂತಹ ಸಂದರ್ಭದಲ್ಲಿ ಪರೀಕ್ಷೆಯ ವಿಷಯಗಳು ಹೆತ್ತವರಿಂದ ಗೋಪ್ಯವಾಗಿರಿಸಬೇಕಾಗುತ್ತದೆ.

ನಿರ್ವಹಣೆ
ನೈತಿಕತೆ
ರೋಗದ ಮುನ್ಸೂಚನೆ
ಎಮ್‌ಎಚ್‌ಟಿಟಿಯ ಕಾರಣದಿಂದಾಗಿ ಕೋಶೀಯ ಬದಲಾವಣೆಗಳು